महिला क्रिकेट अंडर-23 का ट्रायल आज मूल अंकसूची के साथ होना है उपस्थित
बिलासपुर | रेलवे क्षेत्र के सेकरसा मैदान में 29 दिसंबर को जिले की अंडर-23 महिला क्रिकेट टीम का चयन किया जाएगा। इसमें 1 सितंबर 1992 या उसके बाद की जन्म तारीख वाली महिला खिलाड़ी भाग ले सकेंगी। खिलाड़ियों को अपने साथ बोर्ड की मूल अंकसूची, मूल जन्म प्रमाण और दो पासपोर्ट साइज की फोटो लानी होगी। बिलासपुर क्रिकेट संघ के सचिव विंटेश अग्रवाल बंटी ने बताया कि छत्तीसगढ़ महिला क्रिकेट टीम को पहली बार अंडर-23 इंटर जोनल टूर्नामेंट खेलने का मौका मिल रहा है। इसके लिए छत्तीसगढ़ की टीम का ट्रायल 30 दिसंबर की सुबह 9 बजे रायपुर के शहीद वीर नारायण सिंह अंतरराष्ट्रीय क्रिकेट स्टेडियम में होगा।
awa_Deva hin_Deva